
STRAŇAN

     






                Informátor 2016

Na úvod....

Vážení spoluobčania,   

v týchto dňoch sme si v kruhu svojich rodín spoločne zasadli k štedrovečernému stolu a strávili ich určite aj spomienkami na tento rok, ktorý sa o pár dní stane minulosťou. Približne tak je to aj v živote obce. Spravodajom chceme v krátkosti zhodnotiť  rok 2016 a zároveň aspoň informatívne upriamiť Vašu pozornosť na to, čo chceme realizovať v nastávajúcom roku. 
Jednou z vecí, ktoré navrhujem, aby ste sa rýchlejšie dozvedeli potrebné informácie, je zasielanie správ na Vaše emailové adresy. Niektorí občania už takouto formou sú informovaní. K tomu je potrebné, aby ste nám tieto adresy aj poskytli. Stačí ich zaslať  na našu emailovú adresu: ocustranske@stonline.sk a krátke informácie sa dozviete aj vtedy, keď ste napr.  v práci a nemáte  možnosť  počuť oznam v rozhlase. Taktiež touto komunikáciou môžete zaslať aj Vaše návrhy, názory, prípadne niečo, čo by ste chceli zmeniť, spropagovať. 

Najdôležitejšia naša iniciatíva sa nám nepodarila splniť a to je realizácia regulácie toku najohrozovanejších úsekov v obci. Naďalej sa však budeme usilovať, aby sme to dokázali. Žiadosť bola podaná, ale vyhodnotenie bude v priebehu roka 2017. Podobne je to aj s inými projektami z fondov EÚ.V priebehu roka 2016 sme po dlhšej diskusii začali s procesom návrhu územného plánu. Ak všetko bude dobre vychádzať do konca roka 2017 by mohol byť schválený, dúfam, že aj Vašou aktívnou účasťou. Nateraz je schválené zadanie pre ÚP. Počas roka sa pracovalo aj na výstavbe vodovodu na ulici Krížna, kolaudácia bude v jarných mesiacoch. Realizovalo sa verejné osvetlenie v lokalite Kopanice. 

POĎAKOVANIA

Je potrebné poďakovať obecnému zastupiteľstvu ako aj ostatným spoluobčanom, ktorí akýmkoľvek spôsobom pomohli pri akciách, ktoré sme sa snažili v tomto roku pre Vás pripraviť.

Za všetkými akciami je snaha a ochota tých, ktorí  to organizujú  a ja im za to  ďakujem.  Veľakrát sa dokážu obetovať  na úkor svojich rodín. Vymenovanie všetkých, ktorí sa podieľajú na ich príprave by bol dlhý, tak aspoň takýmto spôsobom im prejavujem veľkú vďačnosť.

Poďakovanie patrí všetkým, ktorí sa angažujú pri čistote kostola a jeho okolia po celý rok a tiež  pred hodami.
Poďakovanie patrí našim hasičom DHZ,  športovému oddielu stolného tenisu.
Poďakovanie patrí manželom Jančúchovcom za prípravu Vianočného koncertu.
Ďakujem všetkým zamestnancom obce za ich odvedenú prácu. 
AKCIE  PLÁNOVANÉ NA  ROK  2017
Program podujatí,  ktoré bude organizovať obec, alebo sa spolupodieľať v roku 2017:
07. 01. 2017

-
tradičná zabíjačka – organizuje DHZ
04.02.2017                        školský ples ZŠ
25. 02. 2017

-
Fašiangy

30. 04. 2017

-
stavanie mája

06.05.2017             -          sv. omša pri studničke sv. Floriána

14. 05. 2017

-
Deň matiek

10. 06. 2017

-
Deň detí

19. 08 – 20.08.2017
Hody

22. 10. 2017

-
posedenie so staršími spoluobčanmi

24. 11. 2017

-
Adventné trhy

06. 12 .2017

-
Mikuláš

17. 12. 2017

-
Vianočný koncert

DANE  A POPLATKY

Daň z nehnuteľnosti  -
sadzby pre rok 2017 sa  nemenia.
Daň za psa

    - 
ostáva vo výške 5,00 EUR

Vývoz KO
   -
sadzby pre rok 2017 sa nemenia, ostávajú tak ako v roku 



2016, t. j. v sume 14.90EUR/osoba
Občania nad 60 rokov budú platiť sumu 14,00 EUR. 

Študenti na internátoch , ktorí donesú potvrdenie o návšteve školy budú mať poplatok znížený o 50%.

Pre občanov dlhodobo sa zdržujúcich v zahraničí, sa poplatok nevyrubuje.
( k  uplatneniu úľavy je potrebné doložiť potvrdenie od zamestnávateľa, deti potvrdenie o návšteve školy.) Zavádza sa nový poplatok za drobný stavebný odpad a to vo výške 0,0158/kg. 

Poplatky  musia byť zaplatené do 31. 07. bežného roka. Ten, kto chce využiť platiť poplatok na splátky, musí o to požiadať, ale najneskôr do 31.03. bežného roka, kde prvá splátka sa platí do 31. 07. a druhá splátka sa platí do 30. 09. K tomuto sa pristúpilo hlavne z dôvodu, že doteraz bola možnosť platiť do 30. 11, ale aj tento termín niekomu nestačí a potom pred koncom roka sa to ťažko vyrovnáva. Viem, že situácia v domácnostiach nie je jednoduchá, ale potom aj obec má problémy s platením služieb, ktoré  platíme vývozcom . Vývozcom KO je firma MEGAWASTE s.r.o. Považská Bystrica.  

Záchranný fond
- nie všetci občania sú ochotní prispieť do tohto fondu, je to vo výške 1,00 EUR na občana. Každý má na to iný argument. Rešpektujem ho, ale zámerom zriadenia tohto fondu bolo to, aby sme si vybudovali malú rezervu na nákup potrebných prostriedkov v prípade núdze pri živelných udalostiach ( nie je to len povodeň, ale aj požiare a iné ). 

ČISTOTA  V OBCI

Posledné roky sa snažíme zlepšovať podmienky na separovanie odpadu. Pribudli nádoby na sklo, papier, pravidelne sa  zbierajú plasty. Napriek tomu   ešte veľa našich spoluobčanov znehodnocuje životné prostredie tak, že separujú  rôzny odpad pohodením do rieky , resp. ku rieke ako i na „ iné“ miesta v našej obci. 

KULTÚRA 

Spolu s  obecným zastupiteľstvom, ale tiež hlavne s pomocou členov našich hasičov sa realizovali viaceré akcie –trojkráľová zabíjačka, fašiangy, stavanie mája, sv. omša pri studničke, deň matiek, hody, posedenie so staršími spoluobčanmi. Veľmi vydarenou a Vami obľúbenou akciou sa stali Adventné trhy, ktoré organizujeme v spolupráci s rodičmi detí Materskej a Základnej školy ako i pani učiteľkami. V tomto roku sa pozdvihli na ešte vyššiu úroveň. Ohlasy na túto akciu sú veľmi priaznivé a preto si zaslúžia rodičia a pani učiteľky od nás veľkú pochvalu. Veľmi kladne hodnotím 10. ročník  Vianočného koncertu, ktorý sa stretol s veľkou odozvou. 
Z pracovného pohybu okolo zrúcaniny gotického kostola ste isto zistili, že je zas pokročené. Občianske združenie Obnova slovenskej zeme sa veľmi snaží.  Práce pokračujú veľmi dobre. Uvedené združenie  získava finančné prostriedky iba z grantov, tento rok prispela aj obec z rozpočtu  v sume 700,00 EUR.  Podľa množstva financií budú môcť  pokračovať na ďalších prácach. 

Poďakovanie patrí p. Gašpierikovi z tohto združenia a aj občanom z našej obce, ktorí boli zamestnaní na dobu určitú. 

NA ČO BY SME  CHCELI  UPOZORNIŤ

.


Trápi nás drobné poškodzovanie majetku obce, oplotenia školy ako aj znečisťovanie autobusových zastávok mládežou.  Domnievame sa, že doma to nerobia.  Bolo by vhodné preventívne upozorniť svoje deti, aby sa zdržiavali takéhoto konania.


Dosť časté je aj  celodenné parkovanie aut  na chodníkoch, čím sa znemožňuje chodcom plynulý prechod.

ČO BY SME CHCELI  REALIZOVAŤ a ZLEPŠIŤ

· ďalšie rozšírenie kamerového systému  o 2 kamery   
· viac informácií na  internetovej stránke obce

· čistotu na verejných priestranstvách a zastávkach autobusu

· výstavba nájomných bytov na budove školy
· prístavba materskej školy
· regulácia ohrozených úsekov toku
· dokončenie ÚPO

· úprava chodníkov na cintoríne
KNIŽNICA

Tento rok bolo prihlásených 86 používateľov, z toho bolo len 30 dospelých. Myslím si, že v knižnici máme veľké množstvo kníh, z ktorých by si vybrali i starší. Len si treba nájsť čas na návštevu. 

Výpožičné hodiny sú:

v letnom období od 16.00 – 18.00 hodiny

v zimnom období od 15.00 – 17.00 hodiny 
každý deň, okrem pondelka.

Aj tento rok darovali niektorí  občania knihy do knižnice, za čo im patrí veľká vďaka . 

Z časopisov je k dispozícii  Kamarát a Večerník. 

V knižnici sú aj 2 počítače. Cena za ½ hod. na počítači je 0,13 €, za 1 hod. 0,26 €. Cena tlače je 0,10 €.


Podľa  údajov sa v knižnici eviduje takmer 5 800 kníh.

Za minulý rok bolo takmer 6 500 výpožičiek. Možno neviete, ale v knižnici sa dá požičať aj kronika obce, ktorú napísal p. Jozef Ziman.  

ŠPORT

Futbal nie je momentálne zapojený do súťažného diania.  

Na vzostupnej úrovni je oddiel stolného tenisu. Má  4 družstvá : družstvo A – hrá 1. ligu –najvzdialenejším mužstvom sú Michalovce , družstvo B – 3. ligu, družstvo C – 4. ligu a družstvo D- 5.ligu. Napriek poskytovaniu  telocvične Obecným úradom, by sa im nedarilo bez sponzorov p. Jána Hodása, Michala Matiašovského, ako aj ďalších. 

Prípravku stolného tenisu trénuje p. Gejza Matiašovský, za čo mu patrí pochvala a poďakovanie.

MATERSKÁ  ŠKOLA 














Zamestnanci Materskej školy:  
Emília Barčiaková, riaditeľka MŠ

                                    

Bc. Beáta Očková, učiteľka

                                    

Iveta Záňová, upratovačka

Počet detí v materskej škole je 20.
Z príspevkov rodičov na čiastočnú úhradu nákladov spojených s hmotným zabezpečením školy sa hradia náklady spojené s aktivitami detí pri vyučovaní.
V rámci zapojenia sa do Národného projektu Elektronizácia vzdelávacieho systému regionálneho školstva sa využíva interaktívna tabuľa.
Aktívnou účasťou rodičov a učiteliek sa prostredníctvom získania 2% z daní a vzájomne výhodnou spoluprácou z nadácie Spoločne pre región sa podarilo získať takmer 1100 Eur a budú použité na vylepšenie prostredia MŠ.
Aktivity MŠ organizované počas roka 2016:

- fotografovanie detí – február 2016
- návšteva Obecnej knižnice v Stránskom – marec

- fašiangový karneval spoločne s rodičmi detí – február

- divadelné predstavenie na OÚ v Stránskom - marec

- tvorivá dielňa s rodičmi detí zdobenie veľkonočných vajíčok a pletenie korbáčov – 

apríl

- oslava Dňa matiek v MŠ - máj

- spoločná oslava MDD s rodičmi detí na farme Prístavky– jún

- maturita predškoláka – jún

- rozlúčka predškolákov  so škôlkou, ukážka  aktivít z tanečného krúžku – jún

- výchovný koncert na OÚ  – september

- tvorivá dielňa s rodičmi detí s následnou prezentáciou v kostole pri požehnaní úrody     -  september

- prezentácia detí pri vystúpení detí pri príležitosti mesiaca úcty k starším – október

- deň spoločnej ochutnávky nátierok pripravených kuchárkami ŠJ-október
- tvorivá dielňa s rodičmi detí adventné vence – november

- návšteva predškolákov v 1. ročníku ZŠ – december

- fotenie detí profesionálnym fotografom – december

- divadelné predstavenie – december

- pečenie a zdobenie vianočných medovníkov  spoločne s rodičmi detí – december

- Mikuláš pre deti – december
Rodičia a aj rodinní príslušníci sa vo zvýšenom počte zúčastňovali aktivít, akcií  a tvorivých dielní poriadaných MŠ, hlavne prípravy pre adventné trhy, do ktorých sa zapojili všetci rodičia. Poďakovanie riaditeľky patrí Rade školy, rodičom a ďalším spolupracujúcim organizáciám i jednotlivcom za spoluprácu.

ZÁKLADNÁ ŠKOLA


V tomto školskom roku pracuje  nasledovný učiteľský  kolektív: 

Riaditeľka



-
Mgr.Katarína Švajdová
(t.č. materská dovolenka)
triednou učiteľkou  1. ročníka ZŠ

          -
Mgr.Martina Horská   

triednou učiteľkou od 5.9. pre 2.ročník             -
Mgr.Eva Smiešková 

triednou učiteľkou  3. ročníka ZŠ

          -
Mgr.Ľudmila Maliačková

triednou učiteľkou  4. ročníka ZŠ
 
          -
Mgr. Simona Šáleková 
zast. riaditeľka ( počas MD )
Školský klub detí vedie



-
Mgr. Oľga Štrbová

Školníčka





-
Jana Jančúchová

Kurič






-
Ján Krajčí


      Základná škola Stránske pracovala počas uplynulého roku podľa Štátneho a Školského vzdelávacieho programu. Školský vzdelávací program sa zameriava najmä na výučbu anglického jazyka od 1. ročníka  a rozšírenia počtu hodín slovenského jazyka a literatúry, matematiky, prírodovedy a vlastivedy vo všetkých ročníkoch. 

Z celkového počtu 40 žiakov k 27. 06. 2016 prospelo 40, čo je 100 %. 
V súčasnosti navštevuje našu základnú školu 40 žiakov, vyučuje sa v 4 samostatných triedach a bolo zriadené 1 oddelenie ŠKD s počtom 27 detí. Pedagogickí kolektív tvorí 4 pracovníkov, z toho, 4 učiteľky a 1 vychovávateľka. V uplynulom roku  pedagogickí zamestnanci absolvovali aktualizačné a inovačné vzdelávania s cieľom zvýšiť si svoje kvalifikačné predpoklady a kompetencie na plnenie úloh súvisiacich so strategickými cieľmi školy a pedagogickou koncepciou školy. 

Na škole pracuje veľa záujmových krúžkov. Deti sa zapojili do akcie na čistenie prostredia obce –Deň Zeme.
Pre žiakov sme realizovali množstvo kultúrno-spoločenských a športových podujatí, akcií a súťaží. Naši žiaci navštívili výchovné koncerty, divadelné a literárne predstavenia, ktoré boli hradené zo vzdelávacích poukazov. Svoje schopnosti a zručnosti mohli prejaviť vo vedomostných a športových súťažiach, ako napr. Milionár, Pytagoriáda, Slovenský Slávik, Hviezdoslavov Kubín, Literárny Vedko, Malý spisovateľ a Šikovný matematik.

 Žiaci mali možnosť absolvovať plavecký výcvik na Mestskej plavárni v Žiline, zúčastnili sa 2 divadelných predstavení v bábkovom divadle, Fašiangového karnevalu, štvrtáci boli na výlete v Košiciach, ďalej Rozprávková noc v škole. Spolu s rodičmi sa zúčastnili Lampiónového sprievodu po obci, nacvičili kultúrny program k Vianociam a ku Dňu matiek. Prváci boli pasovaní za anjelikov našej školy.
Veľmi aktívne sa deti spolu s rodičmi zapojili do prípravy ako aj priebehu  Adventných trhov.

Poďakovanie riaditeľky školy za tento rok patrí Rodičovskému združeniu a Rade školy, ktoré sa podieľali na príprave vianočných balíčkov, balíčkov k MDD, poskytnutím finančného alebo vecného sponzorstva na Fašiangový karneval a Adventné trhy.
ŠKOLSKÁ  JEDÁLEŇ




 
Žiaci  MŠ a ZŠ majú možnosť sa stravovať v školskej jedálni.  Je tu možnosť stravovania sa aj pre ostatných občanov obce, najmä dôchodcov, ktorí to využívajú v počte 16. Chceme ponúknuť túto službu aj ostatným dôchodcom, ktorí by mali záujem o stravovanie aj s možnosťou dovozu. Obed je v hodnote  2,05 EUR, dôchodcovia platia podľa  výšky dôchodku v rozmedzí od  1,80 EUR  – 2,05 EUR . Zvyšok dopláca  obec . 

 Ceny obedov budú nasledovné:

Deti MŠ

-
1,22 €

Žiaci ZŠ

-
1,05 €

Zamestnanci obce
-
2,05 €


Dôchodcovia,  v rozmedzí od 1,80 – 2,05 € 

Činnosť ŠJ zabezpečujú :
Vedúca jedálne 

- p. Viera Mičechová 

Hlavná kuchárka 

- p. Zuzka Gabčíková
Pomocná prac.sila 
           - p. Adriana Mačejáková
ŠTATISTIKA k 23. 12. 2016
Počet obyvateľov: 
822
     

- prihlásení : 

  
  32
    




- odhlásení : 

    
  16





- zomrelí : 

   
    6





- narodení 

    
    8





Narodení:
Sára Kováčová

        Filip Baránek  


Matej Vereš

                   Adrián Nižnianský 
                     Klára Bolibruchová

        Miriam Nižnianská
                     Jakub Sádecký                           Eliška Andelová

Pripomínam, že aj pre rok 2017 platí VZN č. 3/2013 o poskytnutí jednorázového príspevku pri narodení dieťaťa vo výške  100,00  €.

V našej obci  v  roku  2016  zomrelí  nasledovní občania: 

Margita Valientová
      

59 rokov         Anna Ďurianová  88 rokov
Františka Dolníková 

60 rokov
 Ján Chrachala     66 rokov 

Mária Čanecká                   
74 rokov         Peter Lingeš       60 rokov

Rodinám zosnulých prejavujem úprimnú sústrasť nad úmrtím zosnulého člena rodiny.
Do našej obce sa v roku 2016 prisťahovali nasledovní občania:

Vladimír Varecha, Miroslava, Vladimíra, Monika Varechová, Anna Hazyová č.446, Jaroslav a Dávid Dadaj, Andrea a Sofia Dadajová č.450, Andrej a Šimon Oravec, Stanislava a Rebeka Oravcová č.453, Dominik Ursík č.78, Miroslava a Ela Žiaková č.460,Tomáš Harmata, Bc.Mária Harmatová, Lucia a Karolína Harmatová č.452, Ing.Iveta Tomaník, Olívia Tomaník, Daniel Kminiak č.461, Dávid Kucko, Ivana a Viktória Kucková č.55, Simona Blašková č.10, Lucia Majerčíková, Michal Kuba č.90, Ing.Michal Šálek č.448, Oľga Bugalová č.155, Marcela Kasmanová č. 174.
Obecný úrad Stránske:

Hodiny pre verejnosť :

Pondelok
  7.30
-
15.30






Utorok
              7.30
-
15.30






Streda

  7.30
-
17.00






Štvrtok
    nestránkový deň






Piatok

  7.30
-
14.00

Obedňajšia prestávka



12.00
-
13.00

Telefónne číslo: 
041-5493745

Telefón starosta:
0905951744

 Emailová adresa:
ocustranske@stonline.sk
 Web stránka:
www.stranske.sk
Všetkým spoluobčanom požehnané Vianočné sviatky, zdravie, šťastie po celý rok „2017“  

  praje

   Jaroslav  M i t a š 

       
      starosta obce

